Reënvooruitsigte nog skraps | Maroela Media
Die Noorweegse weerdiens voorspel tot 16 Oktober voorspel vir die grootste deel van die binneland geen reën nie. Slegs vir 'n strook wat van Newcastle oor Middelburg tot in Limpopo al op die platorand langs strek, word op Sondag, 13 Oktober neerslae voorspel, maar meestal minder as twee millimeter.
Dit lyk ook nie of die koue fronte wat die invloei van tropiese lug oor die binneland "wegjaag" iets van die verlede is nie. Op Vrydag, 11 Oktober gaan Kaapstad en die Suid-Kaapse kus ook weer 'n ligte klap van die poolwind kry, maar die verwagte reënval sal ook lig wees, met Worcester wat dié nattigheid gaan vryspring en soos die res van die binneland 'n droë tydjie tegemoet gaan.
Volgens die weerdiens gaan dit moontlik tot die einde van die jaar oorwegend droog wees oor die binneland, maar dat normale reënval in die tweede helfte van die somer verwag kan word.
Byt vas boere en glo!!! Ons hier in die kaap het vreeslik reen gekry die winter. Ons hou duim vas dat julle net soveel gaan kry.
Ek is nie n weerkundige nie, maar dit is maar die siklus van die natuur, soos wragtig hierbo se, byt vas dit gaan tog weer herstel. Ek kry net die arme diere jammer wat so ly.
Maandagaand en dit reen heerlik in Pretoria, voorspellings ten spyt!
Hier in Ermelo het ons goeie reën gehad. Die Here sal voorsien op Sy tyd. Ons glo en vertrou dat Hy reën sal stuur.